钦定古今图书集成/明伦汇编/官常典/第531卷 > 岳天祯
## 钦定古今图书集成/明伦汇编/官常典/第531卷 > 岳天祯

按《元史岳存传》：“存子天祯，袭父职，冠氏县军民弹压，
从围襄樊，帅府承制授管军百户，修立百丈山、鹿门
等堡。天祯率锐士，冒矢石，从樊城东北先登为”木
所伤坠地，复蹑梯以登，手刃数人。筑正阳东西城，及
于镇江造战船，天祯咸董其役。战焦山，平奉化贼，录
功陞管军千户。江南平，从元帅张弘范觐帝于柳林，
赐金锦、银鞍勒，授昭勇大将军、福州路总管，平尤溪
贼。秩满，改吉州。平永新贼，复迁赣州。七年，迁建康。首
定救荒之政，民立碑以纪遗爱焉。至大二年，卒于建
康，年七十二。子果，会昌州同知。